REPUBLIKA HRVATSKA

KRAPINSKO ZAGORSKA ŽUPANIJA

OPĆINA VELIKO TRGOVIŠĆE

OPĆINSKO VIJEĆE

KLASA: 023-01/16-01/315

UR.BROJ: 2197/05-16-05-1 **OBJAVA 19/2016**.

Veliko Trgovišće, 22.07.2016.

Na temelju članka 117. Zakona o socijalnoj skrbi (“Narodne novine”, broj 157/13, 152/14, 99/15. i 52/16.) i članka 35. Statuta općine Veliko Trgovišće („Službeni glasnik KZŽ“ broj: 23/09. i 8/13. ) Općinsko vijeće općine Veliko Trgovišće na 18. sjednici održanoj dana 22.srpnja 2016. godine donijelo je

**O D L U K U**

**O IZMJENAMA I DOPUNAMA**

**ODLUKE O SOCIJALNOJ SKRBI**

Članak 1.

U cjelokupnom tekstu Odluke o socijalnoj skrbi („Službeni glasnik Krapinsko zagorske županije“ broj: 21/12.) izraz „pomoć za uzdržavanje“ zamjenjuje se izrazom „zajamčena minimalna naknada“ u odgovarajućem padežu.

Članak 2.

Članak 11. mijenja se i glasi:

“Smatra se da u smislu ove odluke osoba može sama sebe uzdržavati ako nije evidentirana kao nezaposlena osoba pri nadležnoj službi za zapošljavanje. “

Članak3.

Članak 12. mijenja se i glasi:

“Odredbe iz članka 11. ove Odluke ne primjenjuje se na:

– osobu kojoj nedostaje najviše pet godina života do stjecanja prava na starosnu mirovinu koja se ostvaruje sukladno propisima iz mirovinskog osiguranja

– dijete od navršene 15. godine života dok se redovito školuje, odnosno mlađeg punoljetnika do završetka redovitog školovanja, a najduže do navršene 29. godine života

– trudnicu i rodilju do šest mjeseci nakon poroda te roditelja koji čuva i odgaja dijete do godinu dana života, blizance do tri godine života ili troje i više djece do navršenih 10 godina života te roditelja koji koristi posvojiteljski dopust

– osobu potpuno nesposobnu za rad

– osobu koja ima utvrđenu privremenu nezapošljivost od strane nadležnog tijela sukladno posebnom propisu

– nezaposlenog člana kućanstva bez prihoda koji skrbi za dijete ili za odraslog člana obitelji koji nije sposoban brinuti se za sebe, ako takav način skrbi o djetetu, odnosno odrasloj osobi nadomješta institucionalnu skrb po ovom Zakonu

– nezaposlenog člana kućanstva koji skrbi za dijete predškolske dobi kojemu skrb nije moguće osigurati uz pomoć treće osobe ili u odgojno-obrazovnim ustanovama.“

Članak 4.

Članak 16. mijenja se i glasi:

„Pravo  na  pomoć  za  podmirenje  troškova  stanovanja  ima  samac  ili  članovi obitelji pod uvjetima propisanim Zakonom i ovom Odlukom, ako plaćanje troškova stanovanja ne ostvaruju po drugoj osnovi.

Pravo na pomoć za podmirenje troškova stanovanja nema samac ili član kućanstva koji prema zakonu ne mogu ostvariti pravo na zajamčenu minimalnu naknadu.

Na pitanja koja nisu uređena ovom odlukom a pojave se u postupku priznavanja prava na podmirenje troškova stanovanja, na odgovarajući se način primjenjuju odredbe zakona koje uređuju pitanja priznavanja prava na zajamčenu minimalnu naknadu. “

Članak 5.

U članku 17. stavak 1. mijenja se i glasi:

„ Troškovi stanovanja u smislu ove Odluke su troškovi:

* najamnine,
* komunalne naknade,
* električne energije,
* plina,
* drva,
* vode ,
* odvodnje,
* zbrinjavanje komunalnog otpada i drugi troškovi stanovanja u skladu s posebnim propisima.“

Članak 6.

Iza članka 24. dodaje se članak 24/a koji glasi:

„ Pravo na pomoć za podmirenje troškova zbrinjavanja komunalnog otpada korisnikostvaruje u mjesečnom iznosu od 20,00 kn ako ispunjavaju uvjete iz članka 16. ove Odluke. „

Članak 7.

Odredbe članka 39. stavak 2. na odgovarajući se način primjenjuju na korisnike prava na zajamčenu minimalnu naknadu koji sudjeluju u radovima za opće dobro sukladno zakonu.

Članak 8.

Ova Odluka stupa na snagu osmog dana od dana objave u “ Službenom glasniku Krapinsko zagorske županije“.

PREDSJEDNIK

OPĆINSKOG VIJEĆA

Mladen Horvatin